Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: a 147/1992. (XI. 6.) Korm. rendelethez]
Paragraph Index: 240

e) a közterületről nyíló pincét (föld alatti raktárt, garázst stb.) függetlenül annak rendeltetésétől [a b)—e) pontok a továbbiakban: egyéb önálló ingatlan]. Önkormányzat intézménye Az önkormányzat költségvetéséből fenntartott, önkormányzat által biztosított közszolgáltatást nyújtó szerv. Önkormányzat közüzeme Közüzemi célra alapított, olyan állami gazdálkodó szerv, amely az egyes állami tulajdonban lévő vagyontárgyak önkormányzati tulajdonba adásáról szóló 1991. évi XXXIII. 2001/35. szám törvény alapján került az önkormányzat tulajdonába, vagy amelyet az Öt. 9. §-ának (4) bekezdése alapján az önkormányzat alapított. Önkormányzati közüzem működési vagyona Az amelyet az önkormányzat, a közüzeme működéséhez 1 éven túli használatra átadott, és e vagyonnal a közüzem — ha jogszabály másként nem rendelkezik — az állami vállalatokra vonatkozó jogszabályoknak megfelelően önállóan gazdálkodik. Összkomfortos lakás Az a lakás, amely legalább 12 m 2-t meghaladó alapterületű lakószobával, főzőhelyiséggel és WC-vel, közművesítettséggel (villany- és vízellátással, szennyvízelvezetéssel), melegvízellátással és központos fűtési móddal (táv-, egyedi központi vagy etázsfűtéssel) rendelkezik. Panelos (fal) Azok a teherviselő, kiválasztó falak, amelyek üzemi (házgyári) előregyártással, magas készültségi fokkal, általában gépi beemeléssel kerülnek elhelyezésre, és éleik mentén történő kapcsolással rögzíthetők. Anyaguk általában szendvicsszerkezetes vasbeton. Parkerdő Az elsődlegesen pihenési, üdülési célból létesített vagy átalakított erdőterület. Parkterület A település belterületén lévő olyan közhasználatú zöldterület, amely elsősorban pihenést, felüdülési és sportolási célokat szolgál. Pihenőerdő A parkerdő településhez csatlakozó intenzíven feltárt és berendezett része, amely elsősorban pihenést és a felüdülést szolgálja. Pince Olyan építmény, amely teljes belmagasságával a környező és a csatlakozó terepszint alatt van, illetőleg magas talajvíz esetén földdel fedve és legfeljebb 1 m-rel emelkedve a környező és a csatlakozó terepszint fölé. Részleges felújítás Az épület legalább egy főszerkezetére kiterjedő teljes felújításnak nem minősülő, de abba belátható időn belül beilleszthető általános javítási munkák elvégzése. Szakiskola A szakiskolának kilencedik-tizedik és legalább két szakképzési évfolyama van. Az Országos Képzési Jegyzékben meghatározott esetben a szakképzési évfolyamok száma ettől eltérhet. A kilencedik-tizedik évfolyamon az általános műveltséget megalapozó nevelés-oktatás folyik; továbbá pályaorientáció, szakmai előkészítő ismeretek oktatása és szakmai alapozó oktatás is folyhat. A szakképzési évfolyamokon — az Országos Szakképzési Jegyzékben meghatározott — szakképzési követelmények alapján szakmai vizsgára való felkészítés folyik. Szakiskola: a szakmunkásképző és a szakiskola. Szakképző iskola Csak szakképző évfolyamokkal működő és/vagy csak szakképző évfolyamokkal működő szakközépiskolai képzést folytató intézmény. Szükséglakás Az a lakás, amely komfortfokozatba nem sorolható olyan helyiség (helyiségcsoport), amelynek (amelyben legalább egy helyiségnek) alapterülete a 6 m 2-t meghaladja, külső határoló fala legalább 12 cm vastag téglafal, vagy más anyagból épült ezzel egyenértékű fal, ablaka vagy üvegezett ajtaja van, továbbá fűthető és WC (árnyékszék) használata, valamint a vízvétel lehetősége biztosított. Távfűtés Az épület hőellátását — általában az épületnél nagyobb távolságra lévő egy település, településrész hőellátását biztosító — hőerőműből, fűtőműből külső távvezetéken keresztül biztosítja. Távhőellátás Hőtermelő létesítményből vagy hévízműből távhővezetéken keresztül biztosított hőenergia-ellátás. Távhővezeték Amely tartozékaival (műtárgyak, hálózati szerelvények, kapcsolódó automatikák, műszerek, elektromos berendezések) együtt a hőhordozó közegnek a hőtermelő létesítményből vagy a hévízműből a fogyasztói hőközpontig (hőfogadó állomásig) történő szállítására szolgál. Fajtái:

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes